# **Szülői nevelési partnerségi nyilatkozat**

# **A szülő(k) (gondviselő) az alábbi nevelési partnerségi nyilatkozatot teszi(k) gyermekének / gyermeküknek az Óvodába történő beíratásakor**

A Szőlőfürt Református Óvoda (továbbiakban: Óvoda) Pedagógiai Programjában megfogalmazott keresztyén szellemiségét és nevelési elveit elfogadom, azokkal egyetértek. Elfogadom, hogy Isten teremtésének rendje szerint a nevelés természetes letéteményese a szülő, akinek szakavatott segítője a pedagógus. Tudomásul veszem, hogy ebből adódóan lehetőségeim és feladataim vannak.

Az Óvoda házirendjét megismertem, azt gyermekemre és magamra nézve is kötelezőnek tartom.

Gyermekem intézményi nevelésének pedagógiai-szakmai megoldásait az Óvoda pedagógusaitól nyitottan és együttműködően fogadom. Észrevételeimet, javaslataimat, kérdéseimet és kéréseimet az Óvoda által megnyitott találkozási alkalmakon (pl. fogadóórán, szülői értekezleten, egyeztetett egyéni megbeszélésen vagy levélben) megosztom az érintett pedagógussal vagy vezetővel.

Gyermekem és szülőtársaim előtt óvom a pedagógusi tiszt és az Óvoda megbecsülését. Tartózkodom az Óvodában folyó munka általánosító minősítésétől és attól, hogy más szülők gyermekének a nevelési problémájába avatkozzam.

Kötelezettséget vállalok arra, hogy gyermekem fejlődésének szakszerű pedagógiai támogatása érdekében megadjam az Óvoda képviselőjének mindazt a tájékoztatást, amely gyermekem magatartására, képességeire és általános fejlődésére vonatkozik. Ennek jegyében a gyermekemmel kapcsolatos esetleges orvosi, szakértői vizsgálatok, valamint szakigazgatási, hatósági eljárások eredményeit ismertetem a pedagógussal, ill. a különböző fejlesztési, gyermekvédelmi, szociális ellátási támogatásokhoz szükséges dokumentumokat az Óvoda rendelkezésére bocsátom.

Elfogadom, hogy az Óvoda nevelési elveihez és szellemiségéhez hozzátartoznak az óvodai szervezésű áhítatok és istentiszteletek ill. istentisztelet-látogatások, amelyeken gyermekemmel együtt lehetőségeim szerint részt veszek.

A gyermekem képességeivel, magatartásával, általános fejlődésével kapcsolatban felmerülő problémákat az Óvodával együttműködve igyekszem megoldani.

**Jelen nyilatkozat aláírásával Isten áldását kívánom / kívánjuk gyermekem / gyermekünk életére és az Óvodával vállalt pedagógiai partnerségünkre!**

*Dátum:*

*Erdőkertes,………………………… ………………………………………………*

*Szülő/ szülők aláírása*